Ce record de spectatori a fost înregistrat la meciul naţionalei U20 cu Italia
În luna martie, naționala U20, pregătită de Costin Curelea, va disputa la Târgoviște ultimele meciuri din actualul sezon al Elite League U20, potrivit FRF.ro.
Nu mai puțin de 7125 de spectatori s-au aflat în tribunele stadionului "Eugen Popescu" din Târgoviște pentru a-i susține pe tricolori în meciul cu Italia, un nou record pentru un meci al naționalei Under 20!
Precedentul record a fost stabilit la meciul cu Germania de la Arad, din septembrie 2022, atunci când în tribune s-au aflat 4778 de spectatori.
Pe ultima treaptă a podiumului în topul asistențelor la meci se află partida jucată de tricolori în luna septembrie a anului trecut, tot la Târgoviște. Atunci au asistat la meci 3432 de spectatori.
Topul asistențelor la meciurile U20:
România – Italia 0-0 (21 martie 2024 / Târgoviște) – 7125
România – Germania 0-1 (26 septembrie 2022 / Arad) – 4778
România – Cehia 2-0 (7 septembrie 2023 / Târgoviște) – 3432
România – Germania 0-1 (17 noiembrie 2023 / Sibiu) – 2740
România – Norvegia 1-2 (24 martie 2022 / Ploiești) – 2861
România – Italia 1-2 (17 noiembrie 2022 / Arad) – 2741
România – Polonia 2-0 (21 noiembrie 2022 / Arad) – 1920
România – Anglia 2-0 (12 octombrie 2023 / București) – 1487